CELEX: 42010X0717(03)
Language: da
Date: 2010-07-17 00:00:00
Title: Regulativ nr. 93 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af: I. Anordninger til afskærmning fortil mod underkøring (FUPD) — II. Køretøjer for så vidt angår påmontering af en godkendt type anordning til afskærmning fortil mod underkøring (FUPD) — III. Køretøjer for så vidt angår deres afskærmning fortil mod underkøring (FUP)

17.7.2010   
            
            
               DA
            
            
               Den Europæiske Unions Tidende
            
            
               L 185/56
            
         Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:
   http://www.unece.org/trans/main/wp29/wp29wgs/wp29gen/wp29fdocstts.html
   Regulativ nr. 93 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af:
   
               I.
            
            
               Anordninger til afskærmning fortil mod underkøring (FUPD)
            
         
               II.
            
            
               Køretøjer for så vidt angår påmontering af en godkendt type anordning til afskærmning fortil mod underkøring (FUPD)
            
         
               III.
            
            
               Køretøjer for så vidt angår deres afskærmning fortil mod underkøring (FUP)
            
         
      Ikrafttrædelsesdato: 27. februar 1994
   
   INDHOLDSFORTEGNELSE
   REGULATIV
   
               1.
            
            Anvendelsesområde
         
               2.
            
            Formål
         
               3.
            
            Definitioner
         
               4.
            
            Ansøgning om godkendelse
         Del I —   Godkendelse af anordninger til afskærmning fortil mod underkøring (FUPD)
   
               5.
            
            Godkendelse af en anordning til afskærmning fortil mod underkøring (FUPD)
         
               6.
            
            Forskrifter for anordninger til askærmning fortil mod underkøring (FUPD)
         Del II —   Godkendelse af et køretøj for så vidt angår montering af en godkendt type anordning til afskærmning fortil mod underkøring (FUPD)
   
               7.
            
            Godkendelse af monteringen af en godkendt anordning til afskærmning fortil mod underkøring (FUPD)
         
               8.
            
            Forskrifter for montering af en godkendt anordning til afskærmning fortil mod underkøring (FUPD)
         Del III —   Godkendelse af et køretøj for så vidt angår dets afskærmning fortil mod underkøring (FUP)
   
               9.
            
            Godkendelse af et køretøj med afskærmning fortil mod underkøring (FUP)
         
               10.
            
            Forskrifter for et køretøj med afskærmning fortil mod underkøring (FUP)
         BILAG
   
               Bilag 1 —
            
            Meddelelse vedrørende meddelelse af godkendelse, udvidelse, nægtelse eller inddragelse af godkendelse eller endeligt ophør af produktionen af en type anordning til afskærmning fortil mod underkøring (FUPD) i henhold til regulativ nr. 93 (Del I)
         
               Bilag 2 —
            
            Meddelelse vedrørende meddelelse af godkendelse eller udvidelse, nægtelse eller inddragelse af godkendelse eller endeligt ophør af produktionen af en type køretøj for så vidt angår påmontering af en typegodkendt anordning til afskærmning fortil mod underkøring (FUPD) i henhold til regulativ nr. 93 (Del II)
         
               Bilag 3 —
            
            Meddelelse vedrørende meddelelse af godkendelse, udvidelse, nægtelse eller inddragelse af godkendelse eller endeligt ophør af produktionen af et køretøj for så vidt angår dets afskærmning fortil mod underkøring (FUP) i henhold til regulativ nr. 93 (Del III)
         
               Bilag 4 —
            
            Udformning af godkendelsesmærkerne
         
               Bilag 5 —
            
            Prøvningsbetingelser og -procedurer
         
               Bilag 6 —
            
            Produktionens overensstemmelse og andre administrative procedurer
         1.   ANVENDELSESOMRÅDE
   
               1.1.
            
            
               Denne forordning finder anvendelse på:
               
                           1.1.1.
                        
                        
                           Del I: anordninger til afskærmning fortil mod underkøring (FUPD) beregnet til montering på køretøjer i klasse N2 og N3
                               (1)
                           
                        
                     
                           1.1.2.
                        
                        
                           DEL II: montering på køretøjer i klasse N2 og N3
                               (1) af anordninger til afskærmning fortil mod underkøring (FUPD), som er typegodkendt i henhold til dette regulativs del I.
                        
                     
                           1.1.3.
                        
                        
                           DEL III: køretøjer i klasse N2 og N3 for så vidt angår afskærmning fortil mod underkøring (FUP), der er udstyret med en anordning til afskærmning fortil mod underkøring (FUPD), som ikke er godkendt separat i henhold til dette regulativs del I, eller hvis køretøjet er konstrueret og/eller udstyret på en sådan måde, at dets dele kan anses for at yde afskærmning fortil mod underkøring.
                        
                     
         
               1.2.
            
            
               Køretøjer i klasse N2 med en masse på højst 7,5 tons skal kun opfylde kravet om frihøjde på 400 mm som fastsat i dette regulativ.
            
         
               1.3.
            
            
               Forskrifterne i dette regulativ finder ikke anvendelse på:
               
                           1.3.1.
                        
                        
                           terrængående køretøjer i klasse N2G og N3G (1)
                           
                        
                     
                           1.3.2.
                        
                        
                           køretøjer, hvis anvendelse er uforenelig med forskrifterne for afskærmning fortil mod underkøring.
                        
                     
         2.   FORMÅL
   Formålet med dette regulativ er effektivt at beskytte køretøjer i klasse M1og N1
       (1) mod underkøring af de køretøjer, der er omtalt under punkt 1, i tilfælde af et frontalt sammenstød.
   3.   DEFINITIONER
   
               3.1.
            
            
               I dette regulativ forstås ved:
               3.1.1.   »totalmasse«: den af fabrikanten angivne teknisk tilladte totalmasse (denne kan være højere end den af de nationale myndigheder fastsatte »tilladte totalmasse«)
               3.1.2.   »totalvægt«: den lodrette kraft (i newton), som skal til for at understøtte samme køretøj læsset til dens totalmasse
               3.1.3.   »ulastet køretøj«: køretøjet i køreklar stand, uden personer eller last, men med brændstof, kølemidler, smøremidler, samt med værktøjssæt og reservehjul (såfremt sådanne leveres som standardudstyr af køretøjsfabrikanten).
               3.1.4.   »godkendelse af en anordning til afskærmning fortil mod underkøring (FUPD)«: godkendelse af en type anordning til afskærmning fortil mod underkøring (FUPD), der opfylder forskrifterne i punkt 7 nedenfor.
               3.1.5.   »type anordning til afskærmning fortil mod underkøring (FUPD)«: en anordning til afskærmning fortil mod underkøring (FUPD), der ikke afviger væsentligt med hensyn til de vigtigste karakteristika såsom form, mål, fastgørelse, materialer og de identitetsmærker, der er nævnt i punkt 4.2 nedenfor.
               3.1.6.   »afskærmning fortil mod underkøring (FUP)«: at der foran på køretøjet findes enten:3.1.6.1.en særlig anordning til afskærmning fortil mod underkøring (FUPD) eller3.1.6.2.karrosseri, chassisdele eller andre komponenter, som i kraft af deres form og egenskaber kan anses for at opfylde de samme funktioner som en anordning til afskærmning fortil mod underkøring (FUPD).3.1.7.   »godkendelse af et køretøj«: godkendelse af en køretøjstype:
               for så vidt angår dette regulativs del II - montering af en anordning til afskærmning fortil mod underkøring (FUPD), som er typegodkendt i henhold til dette regulativs del I, eller
               for så vidt angår dette regulativs del III - køretøjets afskærmning fortil mod underkøring (FUP).
               3.1.8.   »køretøjstype«: køretøjer, der indbyrdes ikke er væsentligt forskellige med hensyn til følgende:
               bredde af forreste aksel målt ved dækkenes yderste kant, eksklusive en eventuel udbuling af dækkene ved vejbanen
               konstruktion, dimensioner, form og materialer af køretøjets forparti i det omfang, disse har betydning for forskrifterne i de relevante dele af dette regulativ
               de godkendte anordninger til afskærmning fortil mod underkøring (FUPD), der er monteret på køretøjet i overensstemmelse med dette regulativs del II
               køretøjstypens totalmasse.
            
         4.   ANSØGNING OM GODKENDELSE
   
               4.1.
            
            
               Ansøgningen om godkendelse i henhold til en del af dette regulativ indgives af fabrikanten af en type køretøj/anordning til afskærmning fortil mod underkøring (FUPD) eller dennes bemyndigede repræsentant.
            
         
               4.2.
            
            
               Ansøgningen ledsages for hver type af:
               
                           4.2.1.
                        
                        
                           dokumentation i tre kopier, der beskriver typens (køretøj/anordning til afskærmning fortil mod underkørsel (FUPD)) tekniske specifikationer: dimensioner, form og materiale i det omfang, der er påkrævet i henhold til dette regulativ.
                        
                     
                           4.2.2.
                        
                        
                           hvis der er tale om en anordning til afskærmning fortil mod underkørsel (FUPD), et prøveeksemplar af typen: alle prøveeksemplarets vigtigste dele, der har relevans med hensyn til underkørsel, skal være mærket tydeligt og ikke-sletbart med fabrikantens handelsnavn eller varemærke samt typebetegnelsen.
                        
                     
                           4.2.3.
                        
                        
                           Til hver prøve indleveres et repræsentativt eksemplar af den type anordning eller køretøj, der søges godkendt, til den tekniske tjeneste, der er ansvarlig for udførelse af godkendelsesprøvningerne.
                        
                     
                           4.2.4.
                        
                        
                           I forbindelse med ansøgninger i henhold til dette regulativs del II eller III, kan et køretøj, som ikke omfatter alle komponenter, der hører til typen, godkendes som prøveeksemplar, forudsat at dette ikke har en negativ virkning på afskærmningen fortil mod underkøring.
                        
                     
                           4.2.5.
                        
                        
                           Identifikation af anbringelsesstederne for punkterne P1, P2 og P3, som fastsat i bilag 5. Ansøgninger i henhold til dette regulativs del I bør tage hensyn til forskrifterne i del II.
                        
                     
         
               4.3.
            
            
               Ansøgninger i henhold til dette regulativs del II skal være ledsaget af:
               
                           4.3.1.
                        
                        
                           en liste over de anordninger til afskærmning fortil mod underkøring (FUPD), der tænkes monteret på denne køretøjstype
                        
                     
                           4.3.2.
                        
                        
                           efter anmodning fra den godkendende myndighed skal meddelelse om typegodkendelse i overensstemmelse med dette regulativs bilag I også forelægges for hver type anordning til afskærmning fortil mod underkøring (FUPD).
                        
                     
         
               4.4.
            
            
               Ansøgninger i henhold til dette regulativs del II og III skal være ledsaget af oplysninger om køretøjstypen som fastsat i punkt 3.1.8.
            
         
               4.5.
            
            
               Den kompetente myndighed anvender følgende administrative procedurer i henhold til bilag 6 for at dække følgende situationer:
               
                           4.5.1.
                        
                        
                           verifikation af, at der findes tilstrækkelige ordninger til sikring af en effektiv kontrol af produktionens overensstemmelse, før typegodkendelse meddeles
                        
                     
                           4.5.2.
                        
                        
                           sanktioner i tilfælde af produktionens manglende overensstemmelse
                        
                     
                           4.5.3.
                        
                        
                           ændring eller udvidelse af en typegodkendelse
                        
                     
                           4.5.4.
                        
                        
                           endeligt ophør af produktionen.
                        
                     
         DEL I
   
      GODKENDELSE AF ANORDNINGER TIL AFSKÆRMNING FORTIL MOD UNDERKØRING (FUPD)
   
   5.   GODKENDELSE AF EN ANORDNING TIL AFSKÆRMNING FORTIL MOD UNDERKØRING (FUPD)
   
               5.1.
            
            
               Hvis den anordning til afskærmning fortil mod underkøring (FUDP), der søges godkendt i henhold til dette regulativ, opfylder forskrifterne i punkt 6 nedenfor, godkendes denne type anordning til afskærmning fortil mod underkøring (FUPD) i henhold til fremgangsmåden i bilag 4.
            
         
               5.2.
            
            
               Meddelelse om typegodkendelse eller udvidelse eller nægtelse af godkendelse af en type anordning til afskærmning fortil mod underkøring (FUPD) i henhold til dette regulativ meddeles parterne i 1958-overenskomsten, som anvender dette regulativ, ved hjælp af en formular svarende til modellen i bilag 1 til dette regulativ.
            
         6.   FORSKRIFTER FOR ANORDNINGER TIL AFSKÆRMNING FORTIL MOD UNDERKØRING (FUPD)
   
               6.1.
            
            
               Anordningen til afskærmning fortil mod underkøring (FUPD) skal være tilstrækkelig modstandsdygtig mod kræfter i køretøjets længderetning og skal tillige opfylde visse dimensionskrav. Dette skal godtgøres ved hjælp af de i bilag 5 til dette regulativ anførte prøvningsforskrifter.
            
         
               6.2.
            
            
               Tværsnitshøjden på anordningens (FUPD) travers skal være mindst 100 mm for køretøjer i klasse N2 og 120 mm for køretøjer i klasse N3. Enderne af traversen i siderne må ikke være fremadbøjet og må ikke have skarpe yderkanter; dette krav anses for opfyldt, når endernes udadvendende kanter er afrundet med rundingsradius mindst 2,5 mm.
            
         
               6.3.
            
            
               Afskærmningen kan være udformet således, at dens position på køretøjets forende kan ændres. I så tilfælde skal den kunne fastgøres sikkert i brugsstilling, således at utilsigtet ændring af dens position er udelukket. Afskærmningens position skal kunne ændres ved brug af en kraft på højst 40 daN.
            
         
               6.4.
            
            
               Anordningens udvendige flade skal være overvejende glat eller vandret bølget, dog kan afrundede hoveder på bolte og nitter rage ud over overfladen med højst 10 mm.
            
         DEL II
   
      GODKENDELSE AF ET KØRETØJ FOR SÅ VIDT ANGÅR MONTERING AF EN GODKENDT ANORDNING TIL AFSKÆRMNING FORTIL MOD UNDERKØRING (FUPD)
   
   7.   GODKENDELSE AF MONTERINGEN AF EN GODKENDT ANORDNING TIL AFSKÆRMNING FORTIL MOD UNDERKØRING (FUPD)
   
               7.1.
            
            
               Hvis det køretøj, der søges godkendt i henhold til denne del af regulativet, er forsynet med en godkendt anordning til afskærmning fortil mod underkøring (FUPD) og opfylder forskrifterne i punkt 8, godkendes denne køretøjstype i henhold til fremgangsmåden i bilag 4.
            
         
               7.2.
            
            
               Meddelelse om godkendelse eller udvidelse eller nægtelse af godkendelse af køretøjstypen i henhold til dette regulativ meddeles parterne i 1958-overenskomsten, som anvender dette regulativ, ved hjælp af en formular svarende til modellen i bilag 2 til dette regulativ.
            
         8.   FORSKRIFTER FOR MONTERING AF EN GODKENDT ANORDNING TIL AFSKÆRMNING FORTIL MOD UNDERKØRING (FUPD)
   
               8.1.
            
            
               Totalmassen af en køretøjstype, for hvilken der søges godkendelse, må ikke overstige den værdi, der er angivet i typegodkendelsesattesten for hver af de godkendte anordninger til afskærmning fortil mod underkøring (FUPD), der agtes monteret på det pågældende køretøj.
            
         
               8.2.
            
            
               Køretøjet med anordningen til afskærmning fortil mod underkøring (FUPD) monteret skal opfylde visse dimensionskrav, som er fastsat i bilag 5, under hensyntagen til prøvningsbetingelserne og oplysningerne i meddelelsen i bilag 1, som er udstedt for den pågældende anordning til afskærmning fortil mod underkøring (FUPD).
            
         
               8.3.
            
            
               Anordningen til afskærmning fortil mod underkøring (FUPD) skal monteres således på køretøjet, at den vandrette afstand målt bagud fra køretøjets forreste del til forsiden af afskærmningen ikke overstiger 400 mm mindsket med den målte deformation (bilag 1, punkt 9) målt i et hvilket som helst af de punkter, hvor prøvningskræfterne har påvirket anordningen til afskærmning fortil mod underkøring (FUPD) ved typegodkendelsen i overensstemmelse med bestemmelserne i dette regulativs del I og angivet på meddelelsen om typegodkendelse (jf. figur 1 og 2).
            
         
               8.4.
            
            
               Ved måling af disse afstande ses der bort fra alle køretøjsdele mere end 2 m over vejbanen.
            
         
               8.5.
            
            
               Når anordningen er monteret, må den største frihøjde regnet fra anordningens (FUPD) underside højst være 400 mm, jf. bilag 5, punkt 3, mellem de to P1-punkter. Fra hvert punkt P1 ud mod køretøjssiden må denne højde være større end 400 mm, dog må undersiden ikke være over et plan, der går gennem anordningens (FUPD) underside direkte under P1 og danner en vinkel på 15° opad med vandret (jf. figur 3).
            
         
               8.6.
            
            
               Højden over vejbanen af de punkter, hvor prøvningskræfterne påvirker anordningen (FUPD) i henhold til dette regulativs del I og angivet på meddelelsen om typegodkendelse (bilag 1, punkt 8), må ikke overstige 445 mm, som fastsat i punkt 3 i bilag 5.
            
         
               8.7.
            
            
               Den største frihøjde regnet fra anordningens (FUPD) underside må højst være 450 mm mellem de to P1-punkter, når der tages hensyn til punkternes bevægelse under påvirkningen med prøvningskraften, jf. del I.
            
         
               8.8.
            
            
               Anordningen (FUPD) må ikke i noget punkt overstige bredden af skærmene over hjulene på den forreste aksel eller være mere end 100 mm smallere i hver side end den forreste aksel, målt ved dækkenes yderste kant fraregnet en eventuel udbuling ved vejbanen (jf. figur 1), eller være mere end 200 mm smallere i hver side i forhold til det yderste punkt af trinnene op til førerhuset.
            
         DEL III
   
      GODKENDELSE AF ET KØRETØJ FOR SÅ VIDT ANGÅR DETS AFSKÆRMNING FORTIL MOD UNDERKØRING (FUP)
   
   9.   GODKENDELSE AF ET KØRETØJ MED AFSKÆRMNING FORTIL MOD UNDERKØRING (FUP)
   
               9.1.
            
            
               Hvis det køretøj, der søges godkendt i henhold til dette regulativ, er forsynet med en afskærmning (FUP), der opfylder kravene i punkt 10, godkendes denne køretøjstype i henhold til fremgangsmåden i bilag 4.
            
         
               9.2.
            
            
               Meddelelse om godkendelse eller udvidelse eller nægtelse af godkendelse af køretøjstypen i henhold til dette regulativ meddeles parterne i 1958-overenskomsten, som anvender dette regulativ, ved hjælp af en formular svarende til modellen i bilag 3 til dette regulativ.
            
         10.   FORSKRIFTER FOR ET KØRETØJ MED AFSKÆRMNING FORTIL MOD UNDERKØRING (FUP)
   
               10.1.
            
            
               Køretøjer i klasse N2 og N3 anses for at opfylde kravet i punkt 2, hvis køretøjet er udstyret med en anordning til afskærmning fortil mod underkøring (FUPD), der ikke er særskilt godkendt i henhold til dette regulativs del I, eller hvis køretøjet fortil er således konstrueret og/eller udstyret, at dets dele ved deres form og egenskaber kan anses for at erstatte anordningen til afskærmning fortil mod underkøring. Dele, der funktionsmæssigt tilsammen opfylder nedenstående krav, anses for at udgøre en afskærmning fortil mod underkøring.
            
         
               10.2.
            
            
               Afskærmningen (FUP) skal være tilstrækkelig modstandsdygtig mod kræfter parallelt med køretøjets længdeakse. Afskærmningen (FUP) skal også opfylde visse dimensionskrav. Dette skal godtgøres ved hjælp af de i bilag 5 til dette regulativ anførte prøvningsforskrifter.
            
         
               10.3.
            
            
               I forbindelse med ansøgning i henhold til del III, skal tværsnitshøjden på anordningens (FUPD) travers (ikke godkendt separat i henhold til del I) være mindst 100 mm for køretøjer i klasse N2 og 120 mm for køretøjer i klasse N3.
            
         
               10.4.
            
            
               Anordningen kan være udformet således, at dens position på køretøjets forende kan ændres. I så tilfælde skal den kunne fastgøres sikkert i brugsstilling, således at utilsigtet ændring af dens position er udelukket. Afskærmningens position skal kunne ændres ved brug af en kraft på højst 40 daN.
            
         
               10.5.
            
            
               Afskærmningen (FUP) skal være så modstandsdygtig, at den vandrette afstand mellem køretøjets forreste kant efter påvirkning med prøvningskræfterne (jf. nærværende bilag) og prøvestemplets berøringsflade er højst 400 mm.
            
         
               10.6.
            
            
               Ved måling af disse afstande ses der bort fra alle køretøjsdele mere end 2 m over vejbanen.
            
         
               10.7.
            
            
               Den største frihøjde regnet fra afskærmningens (FUP) underside må højst være 400 mm, jf. bilag 5, punkt 2, mellem de to P1-punkter. Fra hvert punkt P1 ud mod køretøjssiden må denne højde være større end 400 mm, dog må undersiden ikke være over et plan, der går gennem afskærmningens (FUP) underside direkte under P1 og danner en vinkel på 15° opad med vandret (jf. figur 3).
            
         
               10.8.
            
            
               Den største frihøjde regnet fra afskærmningens (FUP) underside må højst være 450 mm mellem de to P1-punkter, når der tages hensyn til punkternes bevægelse under påvirkningen med prøvningskraften.
            
         
               10.9.
            
            
               Afskærmningen (FUP) må ikke i noget punkt i tværretningen rage længere ud end skærmene over hjulene på den forreste aksel eller være mere end 100 mm smallere i hver side end den forreste aksel, målt ved dækkenes yderste kant fraregnet en eventuel udbuling ved vejbanen (jf. figur 1), eller være mere end 200 mm smallere i hver side i forhold til det yderste punkt af trinnene op til førerhuset.
            
         
      Figur 1
   
   
      
   
      Figur 2
   
   
      
   
      Figur 3
   
   
      
   
      (1)  Som defineret i den konsoliderede resolution om køretøjers konstruktion (R.E.3, bilag 7) (TRANS/SC1/WP29/78/Amend.3).
   
      BILAG 1
      
         MEDDELELSE
      
      (Største format: A4 (210 × 297 mm))
      
         
      
         
   
   
      BILAG 2
      
         MEDDELELSE
      
      (Største format: A4 (210 × 297 mm)
      
         
   
   
      BILAG 3
      
         MEDDELELSE
      
      (Største format: A4 (210 × 297 mm))
      
         
   
   
      BILAG 4
      
         UDFORMNING AF GODKENDELSESMÆRKERNE
      
      1.   GODKENDELSESNUMMER
      
                  1.1.
               
               
                  Der tildeles et godkendelsesnummer til hver godkendt type. De første to cifre (på nuværende tidspunkt 00) angiver den ændringsserie, som indeholder de seneste væsentlige tekniske ændringer af regulativet på tidspunktet for udstedelse af godkendelsen. En kontraherende part må ikke tildele en anden type det samme nummer.
               
            
                  1.2.
               
               
                  Meddelelse om typegodkendelse eller udvidelse eller nægtelse af godkendelse af en type i henhold til dette regulativ meddeles parterne i 1958-overenskomsten, som anvender dette regulativ, ved hjælp af en formular svarende til en af modellerne i bilag 1, 2 eller 3 til dette regulativ.
               
            
                  1.3.
               
               
                  På hver teknisk enhed i en serie af en type, der er typegodkendt i henhold til dette regulativ, skal der anbringes et internationalt typegodkendelsesmærke, som anbringes på et synligt sted, og som, når enheden er monteret, er nemt tilgængeligt samt anført på meddelelsen om typegodkendelse. Mærket skal bestå af:
                  
                              1.3.1.
                           
                           
                              en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (1)
                              
                           
                        
                              1.3.2.
                           
                           
                              nummeret på dette regulativ efterfulgt af bogstavet »R«, en bindestreg og godkendelsesnummeret til højre for den cirkel, der er foreskrevet i punkt 1.3.1
                           
                        
                              1.3.3.
                           
                           
                              et yderligere tegn, som adskilles fra dette regulativs nummer med en lodret linje, og som består af romertallet for den af regulativets dele (dvs. I, II eller III), i henhold til hvilken anordningen eller køretøjet er godkendt.
                           
                        
            
                  1.4.
               
               
                  Er køretøjet i overensstemmelse med en køretøjstype, som i henhold til et eller flere andre af de til overenskomsten vedføjede regulativer er godkendt i samme stat, som har meddelt typegodkendelse efter dette regulativ, behøver det i punkt 1.3.1 ovenfor foreskrevne symbol ikke gentages. I så fald anbringes regulativets nummer og typegodkendelsesnummeret samt yderligere tegn for alle regulativer i henhold til hvilke typegodkendelse er meddelt i det land, som har meddelt typegodkendelse i henhold til dette regulativ, i lodrette søjler til højre for det symbol, der er beskrevet i punkt 1.3.1 i dette bilag.
               
            
                  1.5.
               
               
                  Godkendelsesmærket skal være letlæseligt og må ikke kunne fjernes.
               
            2.   UDFORMNING AF GODKENDELSESMÆRKERNE
      2.1.   Model A
      
         
      
                  2.1.1.
               
               
                  Det ovenfor viste typegodkendelsesmærke for et køretøj viser, at køretøjstypen for så vidt angår dets afskærmning fortil mod underkøring i tilfælde af sammenstød er godkendt i Det Forenede Kongerige (E11) i henhold til regulativ nr. 93, del II (montering af en godkendt type anordning til afskærmning fortil mod underkøring (FUPD)) med godkendelsesnummer 002439. Godkendelsesnummerets første to cifre viser, at godkendelsen er meddelt i henhold til bestemmelserne i regulativ nr. 93, del II, i regulativets oprindelige version.
               
            2.2.   Model B
      
         
      
                  2.2.1.
               
               
                  Ovenstående godkendelsesmærke, der er anbragt på et køretøj, viser, at den pågældende køretøjstype er godkendt i Det Forenede Kongerige (E 11) i henhold til regulativ nr. 93 (Del II) og regulativ nr. 31 (2). Godkendelsesnumrene angiver, at regulativ nr. 93 på meddelelsesdatoerne for de respektive godkendelser var i sin oprindelige version, og at regulativ nr. 31 omfattede ændringsserien 02.
               
            
         (1)  1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (fri), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24, 25 (fri), 26 for Slovenien og 27 for Slovakiet. Følgende numre tildeles andre lande i den rækkefølge, de ratificerer eller tiltræder aftalen om gensidig anerkendelse af udstyr og dele til motorkøretøjer, og FN's generalsekretær meddeler de kontraherende parter de således tildelte numre.
      
         (2)  Det sidstnævnte nummer er kun et eksempel.
   
   
      BILAG 5
      
         PRØVNINGSBETINGELSER OG -PROCEDURER
      
      1.   PRØVNINGSBETINGELSER FOR ANORDNINGER TIL AFSKÆRMNING FORTIL MOD UNDERKØRING (FUPD)
      
                  1.1.
               
               
                  På fabrikantens anmodning kan prøvningen foretages enten:
                  
                              1.1.1.
                           
                           
                              På den køretøjstype, som anordningen til afskærmning fortil mod underkøring (FUPD) er beregnet til; i dette tilfælde skal betingelserne i afsnit 2 være opfyldt; eller
                           
                        
                              1.1.2.
                           
                           
                              på en del af chassiset på den køretøjstype, som anordningen til afskærmning fortil mod underkøring (FUPD) er beregnet til; denne del skal være repræsentativ for den/de pågældende køretøjstype/køretøjstyper; eller
                           
                        
                              1.1.3.
                           
                           
                              på en stiv prøvebænk.
                           
                        
            
                  1.2.
               
               
                  I de i afsnit 1.1.2 og 1.1.3 omhandlede tilfælde, skal de dele, der anvendes til at forbinde anordningen til afskærmning fortil mod underkøring (FUPD) til dele af køretøjschassiset eller til den stive prøvebænk, svare til dem, der anvendes til at fastgøre anordningen til afskærmning fortil mod underkøring (FUPD) på køretøjet.
               
            
                  1.3.
               
               
                  Efter anmodning fra fabrikanten og med den tekniske tjenestes samtykke kan prøvningsforskrifterne i punkt 3 nedenfor erstattes af en simulering ved beregning eller en anden hermed ækvivalent metode.
               
            2.   PRØVNINGSBETINGELSER FOR KØRETØJER
      
                  2.1.
               
               
                  Køretøjet kan, hvis det er nødvendigt for at nå de prøvningskræfter, der kræves i henhold til afsnit 3.1 nedenfor, fastgøres ved hjælp af en hvilken som helst metode, som foreskrives af køretøjsfabrikanten.
               
            
                  2.2.
               
               
                  Ved bestemmelse af dimensioner forudsættes køretøjet at være i følgende stand:
                  
                              2.2.1.
                           
                           
                              ubelæsset
                           
                        
                              2.2.2.
                           
                           
                              holdende stille på en vandret, plan, stiv og jævn overflade
                           
                        
                              2.2.3.
                           
                           
                              forhjulene i stilling til kørsel lige ud
                           
                        
                              2.2.4.
                           
                           
                              dækkene oppumpet til det af køretøjsfabrikanten anbefalede tryk
                           
                        
                              2.2.5.
                           
                           
                              normal køreposition som angivet af fabrikanten for køretøjer med hydropneumatisk, hydraulisk eller pneumatisk affjedring eller anordning til automatisk niveauregulering alt efter belæsning.
                           
                        
            3.   PRØVNINGFORSKRIFTER
      
                  3.1.
               
               
                  Der defineres to punkter P1 i en afstand af højst 200 mm fra de langsgående planer, der tangerer de udvendige kanter på dækkene på forakslen, idet der ses bort fra dækkenes udbuling lige over vejbanen; de to punkter P2 er beliggende symmetrisk om køretøjets midterplan i længderetningen og har en indbyrdes afstand på 700-1 200 mm. De nøjagtige positioner angives af fabrikanten.
               
            
                  3.2.
               
               
                  Højden over vejbanen af P1- og P2-punkterne fastsættes af køretøjets fabrikant inden for de linjer, der begrænser anordningens forside. Højden må dog ikke være over 445 mm på det ubelæssede køretøj. P3 er i køretøjets midterplan i længderetningen (jf. regulativets figur 1).
               
            
                  3.3.
               
               
                  De nedenfor anførte prøvningskræfter påføres de enkelte prøvepunkter i særskilte prøvninger på samme køretøj efter anordning eller, hvis fabrikanten/agenten ønsker det, på forskellige prøver af køretøjer eller anordninger.
                  
                              3.3.1.
                           
                           
                              Hvis køretøjets konstruktion og komponenter, som er relevante for afskærmningen fortil mod underkøring, i det væsentlige er symmetriske om dets midterplan i længderetningen, udføres prøverne i punkt P1 og P2 kun på den ene side.
                           
                        
                              3.3.2.
                           
                           
                              Ved prøvningen skal kræfterne påføres så hurtigt som muligt, og køretøjet eller afskærmningen skal kunne modstå kræfterne i nedenstående punkter i mindst 0,2 sekunder.
                           
                        
                              3.3.3.
                           
                           
                              De to P1-punkter påvirkes, det ene efter det andet, med en vandret kraft svarende til 50 % af køretøjets eller den påregnede køretøjstypens teknisk tilladte totalvægt, dog højst 80 × 103 N.
                           
                        
                              3.3.4.
                           
                           
                              De to P1-punkter påvirkes, det ene efter det andet, med en vandret kraft svarende til 100 % af køretøjets eller den påregnede køretøjstypens teknisk tilladte totalvægt, dog højst 160 × 103 N. Hvis anordningen ikke er kontinuerlig og har et nedsat tværsnitsareal mellem de to punkter P2, fortsættes prøvningen ved at påvirke punkt P3 med en vandret kraft svarende til den, der blev påført punkt P1.
                           
                        
            
                  3.4.
               
               
                  Hver enkelt prøvepunkts vandrette og lodrette forskydning som følge af påvirkningen med ovennævnte kræfter optegnes, og den største værdi anføres i typegodkendelsesmeddelelsen.
               
            
                  3.5.
               
               
                  Ved enhver praktisk prøvning til kontrol af overensstemmelsen med ovennævnte krav skal følgende betingelser være overholdt:
                  
                              3.5.1.
                           
                           
                              Ved påvirkning i henhold til del III af en anordning (FUPD) (som ikke er godkendt separat i henhold til del I) skal denne fastgøres til køretøjets chassislængdevanger, eller hvad der erstatter disse eller en konstruktion med godtgjorte ækvivalente egenskaber.
                           
                        
                              3.5.2.
                           
                           
                              De angivne kræfter påføres ved hjælp af stempler, der er passende leddelt (f.eks. ved hjælp af kardanled) og parallelt med køretøjets midterplan i længderetningen, med en overflade, hvis højde ikke er over 250 mm (den nøjagtige højde og bredde angives af fabrikanten), hvis bredde ikke er over 400 mm, og hvis lodrette kanter har en rundingsradius på 5 mm ± 1 mm; denne overflades centrum anbringes successivt ved P1, P2 og P3.
                           
                        
            
   
      BILAG 6
      
         Produktionens overensstemmelse og andre administrative procedurer
      
      1.   PRODUKTIONENS OVERENSSTEMMELSE
      
                  1.1.
               
               
                  Anordninger (FUPD) og køretøjer, der er godkendt i henhold til dette regulativ, skal være fremstillet således, at de svarer til den godkendte type for så vidt angår opfyldelsen af de krav, der er fastlagt i dette regulativ.
               
            
                  1.2.
               
               
                  Til efterprøvning af, at forskrifterne i punkt 1.1 ovenfor er opfyldt, skal foretages passende kontrol af produktionen.
               
            
                  1.3.
               
               
                  Indehaveren af godkendelsen skal især:
                  
                              1.3.1.
                           
                           
                              indføre procedurer til effektiv kvalitetskontrol af køretøjer og anordninger (FUPD)
                           
                        
                              1.3.2.
                           
                           
                              have adgang til det udstyr, som er nødvendigt for at kunne kontrollere overensstemmelsen med hver enkelt godkendt type
                           
                        
                              1.3.3.
                           
                           
                              sikre, at prøvningsresultater registreres, og at ledsagedokumenter er tilgængelige i en periode, der aftales med de administrative myndigheder
                           
                        
                              1.3.4.
                           
                           
                              analysere resultaterne af hver prøvningstype med henblik på at kontrollere og sikre, at produkternes kvalitet er konstant under hensyntagen til variationer, som kan forekomme ved industriel produktion
                           
                        
                              1.3.5.
                           
                           
                              sikre, at der for hver køretøjstype eller anordning udføres tilstrækkelige kontroller af dimensioner, materiale og ydeevne af komponenter, der indgår i afskærmningen fortil (FUP), samt af de komponenter, der anvendes til montering på køretøjet
                           
                        
                              1.3.6.
                           
                           
                              sikre, at ethvert prøveeksemplar eller prøveemne, der bærer vidnesbyrd om manglende overholdelse af den pågældende type prøvning, medfører endnu en prøveudtagning og endnu en prøvning. Der træffes alle nødvendige foranstaltninger til genetablering af produktionens overensstemmelse.
                           
                        
            
                  1.4.
               
               
                  Den kompetente myndighed, der har meddelt typegodkendelse, kan til enhver tid kontrollere de overensstemmelseskontrolmetoder, der anvendes i hver produktionsenhed.
                  
                              1.4.1.
                           
                           
                              Ved hver inspektion skal prøvningsoptegnelser og produktionsjournaler forelægges den besøgende inspektør.
                           
                        
                              1.4.2.
                           
                           
                              Inspektøren kan udtage stikprøver til prøvning i fabrikantens laboratorium. Det minimale antal prøver kan være afhængigt af resultatet af fabrikantens egen kontrol.
                           
                        
                              1.4.3.
                           
                           
                              Forekommer kvalitetsniveauet utilfredsstillende, eller er det nødvendigt at kontrollere gyldigheden af prøvninger, der er udført i henhold til punkt 1.4.2 ovenfor, udtager inspektøren prøver, som sendes til den tekniske tjeneste, der har forestået typegodkendelsesprøvningerne.
                           
                        
                              1.4.4.
                           
                           
                              Den kompetente myndighed kan udføre enhver prøvning, som foreskrives i dette regulativ.
                           
                        
                              1.4.5.
                           
                           
                              Den normale inspektionshyppighed, der fastsættes af de kompetente myndigheder, er en gang hvert andet år. Hvis der i løbet af en af disse inspektioner konstateres utilfredsstillende resultater, træffer den kompetente myndighed alle nødvendige foranstaltninger for hurtigst muligt at genetablere produktionens overensstemmelse.
                           
                        
            2.   SANKTIONER I TILFÆLDE AF PRODUKTIONENS MANGLENDE OVERENSSTEMMELSE
      
                  2.1.
               
               
                  En typegodkendelse for en type anordning (FUPD) eller køretøj i henhold til dette regulativ kan inddrages, hvis ovennævnte krav ikke opfyldes, eller hvis anordningen ikke godkendes efter prøvning i henhold til dette regulativ.
               
            
                  2.2.
               
               
                  Hvis en kontraherende part, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, som anvender dette regulativ, herom ved hjælp af en formular svarende til modellen i bilag 1, 2 eller 3 til dette regulativ.
               
            3.   ÆNDRING OG UDVIDELSE AF EN TYPEGODKENDELSE
      
                  3.1.
               
               
                  Alle ændringer af en type anordning (FUPD) eller køretøj meddeles den myndighed, der har meddelt typegodkendelse. Denne instans kan derefter:
                  
                              3.1.1.
                           
                           
                              vurdere, at de foretagne ændringer ikke har en væsentlig negativ virkning, og at anordningen (FUPD) eller køretøjet under alle omstændigheder stadig opfylder forskrifterne eller
                           
                        
                              3.1.2.
                           
                           
                              kræve en yderligere prøvningsrapport fra den tekniske tjeneste, som er ansvarlig for prøvningens udførelse.
                           
                        
            
                  3.2.
               
               
                  Meddelelse om eller inddragelse af en typegodkendelse med angivelse af ændringerne, meddeles de parter i overenskomsten, som anvender dette regulativ, ved hjælp af en formular svarende til en af modellerne i bilag 1, 2 eller 3 til dette regulativ.
               
            
                  3.3.
               
               
                  Den kompetente myndighed, som meddeler udvidelse af en typegodkendelse, tildeler udvidelsen et serienummer og underretter de øvrige parter i 1958-overenskomsten, som anvender dette regulativ, ved hjælp af en formular svarende til modellen i bilag 1, 2 eller 3 til dette regulativ.
               
            4.   ENDELIGT OPHØR AF PRODUKTIONEN
      Hvis indehaveren af en typegodkendelse fuldstændig ophører med at producere en type anordning til afskærmning fortil mod underkøring (FUPD) eller et køretøj med afskærmning fortil mod underkøring (FUP), der er godkendt i henhold til dette regulativ, underretter han den godkendende myndighed herom. Efter modtagelse af den pågældende meddelelse underretter den kompetente myndighed de andre parter i 1958-overenskomsten, som anvender dette regulativ, ved hjælp af en meddelelse i overensstemmelse med en af modellerne i bilag 1, 2 eller 3 til dette regulativ.
      5.   NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER
      De parter i 1958-overenskomsten, som anvender dette regulativ, meddeler De Forenede Nationers sekretariat navne og adresser på de tekniske tjenester, som udfører godkendelsesprøvninger, og på de administrative myndigheder, som meddeler typegodkendelser, og hvortil meddelelser udstedt i andre lande om typegodkendelse eller udvidelse, nægtelse eller inddragelse af typegodkendelse eller fuldstændig ophør af produktion skal sendes.